Source: https://ugyintezes.magyarorszag.hu/ugyek/410006/420012/420014/Kenyszerintezkedesek_szemellyel_kapcsolatos20091202.html?ugy=birnyom.html
Timestamp: 2017-12-14 22:47:48
Document Index: 25219555

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Bíróság elé állítás határzáras bűncselekmények esetén
Általában a közrendet, közbiztonságot, a személyi és vagyonbiztonságot sértő, vagy veszélyeztető bűncselekmények (garázdaság, rendbontás) ügyében az ügyész gyakran egy gyorsított és egyszerűsített eljárási formát választ: a terheltet bíróság elé állítja.
A fenti 1-3. pontban meghatározott feltételek fennállása mellett, tettenérés esetén az ügyész a terheltet a gyanúsítottként történő kihallgatásától számított harminc napon belül bíróság elé kell, hogy állítsa.
A tettenérés akkor állapítható meg aggálytalanul, ha a terhelt szemtanú jelenlétében valósította meg a bűncselekmény törvényi tényállását. Tettenérésnek tekinthető az az eset is, amikor az elkövetőt üldözés során, illetőleg a helyszínről való távozás közben fogták el. A beismerés a bűncselekményt megvalósító tények előadását jelenti, de nem kell hogy szükségszerűen párosuljon a bűnösség elismerésével.
Az ügyész haladéktalanul értesíti a bíróságot, ha a vádlottat bíróság elé kívánja állítani, ebben az esetben a bíróság nyomban kitűzi a tárgyalás határnapját.
Az ún. határzárral kapcsolatos bűncselekmények esetén [a határzár tiltott átlépése (a Büntető Törvénykönyvről szóló 2012. évi C. törvény (a továbbiakban: Btk.) 352/A. §), a határzár megrongálása (Btk. 352/B. §), valamint a határzárral kapcsolatos építési munka akadályozása (Btk. 352/C. §)], tömeges bevándorlás okozta válsághelyzet idején és annak területén a törvény különleges szabályokat állapít meg a bíróság elé állítás tekintetében.
Így egyrészt ilyen bűncselekmények esetén nem érvényesül a büntetési tétel felső határára vonatkozó korlátozás (azaz bármilyen büntetési tételű bűncselekmény miatt alkalmazható a bíróság elé állítás). Másrészt a bíróság elé állításra nyitva álló határidők is rövidebbek, tizenöt, illetve nyolc nap, az általános szabályoknál megállapított harminc naphoz képest.